open-index/open-wikipedia-markdown huggingface dataset:
Prosafe

**Prosafe** er en eier/operatør av halvt nedsenkbare produksjonsplattformer til bruk som boligrigger i olje- og gassektoren. Prosafe er notert på Oslo Børs.

Selskapet eier halvt nedsenkbare boligrigger som opererer verden over. Prosafe har hovedkontor i Norge og kontorer i Stavanger (Norge), Aberdeen (Skottland), Rio de Janeiro (Brasil) og Singapore. 

## Historie
PRS ble etablert i 1997 da avdelingen for boring fra faste installasjoner Transocean ble skilt ut og samlet i selskapet Procon. Den 1. september samme år fusjonerte Procon med boligriggselskapet Safe, og selskapet skiftet navn til Prosafe. Selskapet har deretter systematisk konsolidert markedet for boligrigger.

I 2001 kjøpte selskapet Nortrans Offshore som var et selskap innen flytende produksjon.

I 2005 solgte Prosafe forretningsområdet Drilling Sercices til KCA Deutag.

I 2006 kjøpte Prosafe selskapet Consafe som eide 4 boligrigger.

I 2008 ble forretningsområdet Floating Production utfisjonert, og ble et selvstendig selskap, Prosafe Production, som senere ble kjøpt opp av BW Offshore.

I 2011, 2012 og 2013 bestilte Prosafe fire nye boligrigger: Safe Boreas, Safe Zephyrus, Safe Notos og Safe Eurus. I 2016 kjøpte Prosafe selskapet Axis Offshore som eide to boligrigger: Axis Nova og Axis Vega.

Prosafe opererer globalt og har erfaring fra operasjoner i Norge, UK, Danmark, Vest-Afrika, Mexico, Brasil, USA, Australia, Russland og Filippinene.

## Virksomhet
Prosafe eier og opererer halvt-nedsenkbare boligrigger. Boligriggene leies inn av oljeselskap når de trenger ekstra overnattingskapasitet offshore i forbindelse med for eksempel vedlikehold eller oppstart av offshore installasjoner. Boligriggene tilkobles den installasjonen som de støtter med en teleskopisk gangbru. Prosafe's boligrigger har en sengekapasistet for 159 - 500 personer, og inneholder også kontorer, treningsenter, kino, verksted, lager, livbåter, kraner, etc.

## Flåte
* Safe Caledonia (ferdigstilt i 1982, oppgradert i 2004 og 2012)
* Safe Scandinavia (ferdigstilt i 1984, oppgradert i 2005, 2014 og konvertert til TSV i 2016)
* Safe Boreas (ferdigstilt i 2015)
* Safe Zephyrus (ferdigstilt i 2016)
* Safe Concordia (ferdigstilt i 2005, oppgradert i 2015)
* Safe Notos (ferdigstilt i 2016)
* Safe Eurus (ferdigstilt i 2016)

## Eksterne lenker
* 
*
Arnos Grove

**Arnos Grove** er et område i distriktet Enfield i nordlige London. Det er lokalisert 12 km nord for Charing Cross og ligger innenfor det tradisjonelle grevskapet Middlesex. 

Fram til 1930-årene ble stedet regnet som en del av Southgate, og var i svært liten grad utviklet. Det har siden blitt et typisk forstadsområde. Det moderne distriktet Arnos Grove er sentrert i den vestlige enden av Bowes Road, skjønt eiendommen som det har sitt navn etter var sentrert rundt hva som nå er Morton Crescent. Veien som går fra Morton Crescent og til Southgate kalles også for Arnos Grove.

## Historie
På 1300-tallet var dette området Armholt Wood, og senere Arnolds. Fram til oppløsningen av klostrene under Henrik VIII var det nonneklosteret i Clerkenwell som eide området. Etter at kronen overtok ble Arnos Grove Estate (eller Arnolds Grove) med en herregård opprettet. Herregården ble revet i 1719. New River rant gjennom området inntil 1800-tallet, da elvens løp ble endret. Da bankieren James Colebrook kjøpte eiendommen i 1719 bygde han et herrehus kalt Arnolds i Cannon Hill, Southgate. De lokale kalte eiendommen for Arno’s og den påfølgende eieren, William Mayne, senere lord Newhaven, tilpasset seg til dette ved å døpe om navnet på huset til Arnos Grove, som nå uttales som om det aldri hadde hatt en apostrof, i motsetningen til eksempelvis Arno’s Vale i Bristol.

Fra 1777 eide slekten Walker eiendommen, men i 1918 ble den overdratt til andre eiere. I 1928 hadde lokalforvaltningen i Southgate tatt over. De åpnet Arnos Park, og la ut deler av eiendommen for salg til utviklere.

19. september 1932 åpnet Arnos Grove undergrunnsstasjon i forbindelse med at Piccadilly-linjen ble utvidet til Cockfosters. I årene som fulgte var det en voldsom byggeaktivitet i Arnos Grove, som gikk fra å være et landsens område til å bli en forstad med boliger, butikker og offentlige tilbud. 

Under den andre verdenskrig ble deler av New Southgate hardt rammet av bombing, noe som førte til utvidelse av boligområdene i Arnos Grove. De to områdene er nært forbundet, med en nesten ubrutt linje av butikker over Bestyle Circus, og tre bussruter som forbinder de to stasjonene.

## Referanser
Petrolia

**Petrolia SE** (tidligere **Petrolia ASA**) er et norsk industriselskap grunnlagt i 1997 med virksomhet tilknyttet olje- og gassvirksomhet, bl.a. oljeservice og letevirksomhet. Tidligere drev selskapet også med utleie av borerigger. 

## Historikk
Petrolia ble stiftet 17. mars 1997 og kjøpte like etter den halvt nedsenkbare boreriggen SS «Petrolia» samt 20% av «Deep Sea Bergen». Selskapet ble notert på Oslo Børs den 12. mai 1997. 
I september 1997 inngikk selskapet et 10-årig certeparti med det russiske selskapet Arktikmorneftegazrazvedka («Arktik») om leie av boreskipet DS «Valentin Shashin». I 2000 oppsto en tvist mellom partene, der Arktik krevde skipet tilbakelevert. Petrolia Drilling tapte saken i 2005, men dannet samme år et joint venture med selskapet Sinvest ASA: Venture Drilling AS, og inngikk en ny leieavtale med Arktik.
Mellom 2005 til 2008 kjøpte Petrolia andeler i riggselskapene PetroMENA ASA (51,5%) og Petrojack ASA (39,9%), og i 2007 ble SS «Petrolia» solgt til PetroMENA ltd.  
I 2007 kjøpte Petrolia oljeserviceselskapet Independent Oil Tools AS (IOT) som bl.a. hadde virksomhet i Australia og Nederland.  
PetroMENA ASA gikk konkurs i 2009 og Petrojack ASA gikk konkurs i 2010. Selskapet skiftet i 2010 navn fra Petrolia Drilling ASA til Petrolia ASA og i 2012 ble dagens Petrolia SE etablert gjennom en fusjon. I 2011 ble Petrolia NOCO AS (tidligere Petrolia Norway AS) etablert for å drive med letevirksomhet.

## Virksomhet
I 2011 var Petrolia hovedsakelig virksom innen oljeservice, men var i tillegg i gang med å bygge opp et leteselskap. 
### Oljeservice
Petrolia opererer innenfor oljeservice gjennom datterselskapet  Independant Oil Tools. Selskapet har datterselskaper i Norge, Nederland, Romania, Aserbajdsjan, Dubai, Australia og New Zealand. Selskapet driver bl.a. med utleie av boreutstyr og borerelaterte tjenester.
### Letevirksomhet
Petrolias letevirksomhet drives gjennom datterselskapet  Petrolia NOCO AS grunnlagt i juni 2011 med Vidar Bergo Larsen som daglig leder. Høsten 2019 ble Linn Katrine Høie ansatt som daglig leder for Petrolia NOCO. Selskapet har kontorer i Oslo og Bergen. I august 2011 overtok selskapet en 10 % andel i PL 356 fra Det norske som inneholdt Ulvetanna-prospektet, og i februar 2012 ble selskapet prekvalifisert som rettighetshaver på norsk kontinentalsokkel. Selskapet har foreløpig kun virksomhet på norsk sokkel.

## Referanser


## Eksterne lenker
* 
* 
* [Oppdatert aksjeinformasjon](http://www.bors24.no/bors24.no/site/stock/stockdetail.page?magic=(cc%20(detail%20(tsid%202942)))) (fra Børs24)
* Hjemmesiden til Petrolia ASA
Trebåt

**Trebåt** er en båttype laget av (eller hovedsakelig av) treverk. Trebåter blir bygget av trebåtbyggere, eller i noen spesielle tilfeller hjemme som en hobby.

I dag er trebåten en moderne båtkonstruksjon som ofte kombinere flere typer materialer. Det finnes en betydelig antall type trebåter. Snekke, skøyter, seilbåter og motorbåter.
Selv om plastbåten er en stor aktør eksisterer det mange trebåter i dag, og noen kan en se på museer som har samlet gamle og spesielle modeller. Det arrangeres også trebåtfestivaler hvor trebåter stilles ut
Kjente trebåter er for eksempel vikingskipene, «Fram» og Redningsskøyta.
Kjente trebåtbyggere: Colin Archer, Johan Anker og Bjarne Aas.

## Se også
* Trebåtbyggere
* Vollen kystkultursenter
* Klinkbygde båter
* Risør Trebåtfestival
* Robåt

* Trebåt eller treskips anatomi
* Trebåtfestival

## Eksterne lenker
* Trebåtbyggerier i Norge
* Oslofjordens Trebåtsamling
Parkteatret

**Parkteatret**, Olaf Ryes plass 11, Grünerløkka i Oslo, ble etablert i 1907 under navnet Kristiania Bryggeri Grünerløkkens Kinematograf. Kinematograflokalene ble tegnet av arkitekt Frithjof Aslesen i tilknytning til en leiegård fra 1872.

I 1913 skiftet etablissementet navn til Grünerløkkens Verdenstheater. I 1918–22 ble det foretatt en større ombygging, der fasaden fikk ny utforming, og kinoen fikk navnet Parkteatret. Den nye fasaden ble utformet i nyklassisistisk stil av arkitekten Erik Waldemar Glosimodt. 

Den kunstneriske utsmykningen av 1932 ble utført av maleren Paul Ansteinsson, parallelt med arkitekt Jens Dunkers ominnredninger. En ny ominnredning ble foretatt i 1950-årene, mens lysreklamen ble satt opp i 1960-årene.

Parkteatret kino holdt det gående som kommunal kino fra 1926 før virksomheten ble avviklet i 1991. 

Fra 1992 til 2001 var stedet scene for Nordic Black Theatre. 

I 2002 overtok Parkteatret Scene leiekontrakten. Initiativtakere var Geir Johnson, direktør for ULTIMA Oslo Contemporary Music Festival, og Pål Steigan. Parkteatret Scene eies av Grünerløkka kulturhus AS, som også driver Parkteatret Bar. Selskapet har sørget for en omfattende ombygging og rehabilitering av den gamle kinoen. Foajeen og salen ble restaurert og ombygd under ledelse av arkitekt Henrik E. Nielsen.

Parkteatret ble 20. november 2007 tildelt kvalitetsmerket Olavsrosa av stiftelsen Norsk Kulturarv. Parkteatret har fått anerkjennelse som urbant kulturminne.

## Kilder
* arc!
* Parkteatret Scene
* Norsk Kulturarv

## Eksterne lenker
* 
*
Sandabborer

* *[[Sillaginodes]]*
* *[[Sillaginopsis]]*
* *[[Sillago]]*

**Sandabborer** er en familie av abborfisker. De forekommer naturlig i det indopasifiske området, men arten *[[Sillago sihama]]* har nå også spredt seg til Middelhavet gjennom Suezkanalen. Det fiskes mye etter sandabborer, særlig i Japan og på Filippinene.

## Litteratur
* 

## Eksterne lenker
* 
*
Kandy

**Kandy** er en by i høylandsprovinsen Central Province på Sri Lanka. Kandy ligger 490 meter over havet i innlandet, og er den gamle hovedstaden på øya. Byen har en rekke historiske og religiøse minnesmerker. Kandy symboliserer singalesisk storhetstid og religion. Det Kandyanske kongerike var den delen av Sri Lanka som holdt sin uavhengighet fra kolonimaktene lengst, inntil de overga seg i 1815 til engelskmennene. De er meget kjent for tempelet Dalada Maligava, temple hvor Buddhas hellige tann er, som er et kjent pilegrimssted.  

Kandy har siden 1988 vært på UNESCO sin verdensarvliste.   

Midt i byen, ved tempelet, ligger en kunstig innsjø bygd av den siste kongen av Kandy, Vikramarājasimha (1797–1814) (skrives også Wickrama Rajashina og Sri Vikrama Rajasimha).    

## Referanser


## Eksterne lenker
*
Domaine d’Espérance

**Domaine d'Espérance** er et armagnachus, som ligger i Mauvezin d'Armagnac i regionen Bas-Armagnac. Virksomheten har 34 hektar vinmarker. Eiendommen har bygninger fra 1700-tallet. 

Eiendommen ble i 1990 kjøpt av Jean-Louis og Claire de Montesquiou. De  første årene var fokus på produksjon av vin de pays-vin for å øke inntektene, mens det senere er satset mer på armagnac, og da på økologisk produksjon.

## Utvalg
* 5 year old
* 10 year old
* Vintage 1990
* Vintage 1991
* Vintage 1993

Domaine d'Espérance tilbyr også en hvit armagnac, dvs. en armagnac som ikke er lagret på fat. Dette er et nytt produkt innen armagnac, og kalles *La Blanche*. 

I tillegg produseres  rød og hvit vin, samt en rød og en hvit Floc de Gascogne, som er en aperitif lagd av armagnac og juice (tilsvarende Pineau des Charentes). 

## Referanser


## Eksterne lenker
*
Bodh Gaya

**Bodh Gaya** er buddhismens viktigste pilegrimssted. Byen ligger i India 10 km sør for Gaya i Bihar. Byen er spesiell for buddhistene fordi Buddha, ifølge tradisjonen, skal ha hatt sin oppvåkning under et fikentre der. Byen regnes av noen buddhister som verdens sentrum.

I den buddhistiske tro blir denne byen regnet som verdens sentrum. Det er blitt bygd et tempel i der som mest sannsynlig stammer fra 600-tallet.

## Eksterne lenker
*
Konstantin Rokossovskij

**Konstantin Konstantinovitsj Rokossovskij** (født 21. desember 1896 i Warszawa i Kongress-Polen eller Velikije Luki, død 3. august 1968 i Moskva) var en sovjetisk og polsk offiser. Han var Polens forsvarsminister 1949-1956. 

## Liv og virke
### Bakgrunn
Konstantin Rokossovskij  var sønn av en polsk jernbanearbeider og en lærerinne av lavadelig russisk byrd. Det er strid mellom kildene om han ble født i Warszawa eller kanskje i Velikije Luki i Russland. 

### Militær
Det er derimot uomstridt at han i 1914 gikk med som frivillig i Den keiserlige russiske hær og deltok i første verdenskrig. Ved tiden for den russiske revolusjon gikk han med i bolsjevikpartiet og i 1919 i Den røde armé. 

Etter den russiske borgerkrig gjorde han karriere i Sovjetunionens Røde armé og tilhørte de fornyere som ville innføre et sterkt stridsvognsvåpen. Som polsktalende havnet han i unåde under den store terroren som Stalin beordret 1936-1938, og ble satt i GULAG etter sterk tortur, med tap av ni tenner, tre brukne ribbein samt tre fingerte avrettelser, nærmere bestemt i arbeidsleiren i Norilsk.

I 1940 ble han uten nærmere forklaring gjeninnsatt som sjef for et armékorps i Kyiv-regionen.

Etter operasjon Barbarossa og videre under andre verdenskrig hadde han en rekke sentrale kommandoer, både i forbindelse med slaget om Stalingrad hvor han ledet Don-styrkene som stod for innringingen av de tyske styrkene, slaget ved Kursk, fram til gjenerobringen av Kyiv. 

Rokossovskij ble berømt etter Stalingrad og *[[Pravda]]* hadde på forsiden bilde av ham mens han forhører feltmarskalk Friedrich Paulus.

Under Warszawaoppstanden var det Rokossovskijs styrker som ble beordret om å stoppe framrykkingen og ikke assistere opprøret mot de tyske okkupantene. Det er ikke kjent hva han tenke om å ikke kunne assistere opprøret i sin oppvekstby, men da han ble intervjuet av den polskfødte, britiske reporteren Alexander Werth da oppstanden raste på sitt verste, viste han liten sympati for oppstanden. På spørsmål om hvorfor ikke britiske fly fikk lande på østsiden av Warszawa, svarte han at det ikke var aktuelt med «alskens britiske fly svevende rundt her nå». 

I krigens avslutning ledet han en av de tre arméene under slaget om Berlin.

Rokossovskij mottok Seiersordenen for sin innsats under verdenskrigen.

## Referanser


## Litteratur
*
* *Bolsjaja Sovjetskaja Enziklopedija*, Bind 22, Moskva 1975
* Konstantin Rokossovski: *Soldatskij dolg*, Moskva 1968 
* *Heerführer des Großen Vaterländischen Krieges 1941–1945*. 1. Auflage, Militärverlag der DDR 1978, 2. Halbband, S. 7–51
Floc de Gascogne

**Floc de Gascogne** (også kalt bare **floc**) er en aperitif som er lagd av armagnac og fruktjuice. 

Dette tilsvarer Pineau des Charentes, som lages av konjakk og juice. 

## Eksterne lenker
* Floc de Gascogne informasjonsside
Adamspiggen

**Adamspiggen** (*Sri Pada*) er et fjell på Sri Lanka og er kjent for å være et hellig sted for buddhister, hinduer, kristne og muslimer. Fjellet ligger 2243 meter over havet. Først og fremst er fjellet hellig for singalesiske buddhister. En grop på toppen av fjellet ses på for å være Buddhas fotavtrykk. Noen muslimer hevder avtrukket er fra Adam etter at han ble utvist fra paradis, mens i noen kristne tradisjoner er fjellet knyttet til en av Jesu disipler: Thomas.  Fjellet er også hellig for tamilske hinduer, som tror at fotavtrykk er fra Shiva og kaller fjellet for *Sivanolipada malai.*

## Referanser


## Kilder
*
Cepolider

* *[[Acanthocepola]]*
* *[[Cepola]]*
* *[[Owstonia]]*
* *[[Pseudocepola]]*
* *[[Sphenanthias]]*

**Cepolider** er en familie av abborfisker. De er antakelig ikke så nært beslektet med andre abborfisker, og plasseres som regel alene i overfamilien Cepoloidea.

Disse fiskene har en langstrakt kropp på opptil 70 cm, som er sammentrykt fra siden. De fleste artene lever i huler som de graver på bløt bunn.

Familien forekommer, med to unntak, kun i det indopasifiske området inkludert New Zealand. Rød cepola er utbredt i det nordøstlige Atlanterhavet og Middelhavet, og *Cepola pauciradiata* finnes langs Afrikas atlanterhavskyst.

## Eksterne lenker
* 
*
Rød cepola

**Rød cepola** er en lang og slank piggfinnefisk. Den er den eneste representanten for sin familie i europeiske farvann. 

Den kan bli opptil 70&nbsp;cm lang, men vanlig lengde er omtrent halvparten. Arten er vanligst på 70&ndash;200&nbsp;m dyp. Den er en bunnfisk som lever i huler, som den selv graver på mudderbunn.

Rød cepola lever i Atlanterhavet fra De britiske øyer til Senegal og i Middelhavet. Den er aldri funnet i Norge, selv om den lever utenfor kysten av Skottland.

I den eldste kjente kokeboka, skrevet av sicilianeren Mithaikos i det 5. århundre f.Kr., står det hvordan rød cepola skal tilberedes.

## Litteratur
* 

## Eksterne lenker
* 
*
Lost (sesong 2)

**Episoder av Lost sesong 2** er en liste over episodene i den andre sesongen av den amerikanske TV-serien *[[Lost]]*.

## Man of Science, Man of Faith
***Først vist i USA:** 21. september  2005
***Først vist i Norge:** 26. oktober 2005
***Tilbakeblikk:** Jack

## Adrift
***Først vist i USA:** 28. september 2005
***Først vist i Norge:** 26. oktober 2005
***Tilbakeblikk:** Michael

## Orientation
***Først vist i USA:** 5. oktober  2005
***Først vist i Norge:** 2. november 2005
***Tilbakeblikk:** Locke

## Everybody Hates Hugo
***Først vist i USA:** 12. oktober  2005
***Først vist i Norge:** 9. november 2005
***Tilbakeblikk:** Hurley

## ...And Found
***Først vist i USA:** 19. oktober 2005
***Først vist i Norge:** 16. november 2005
***Tilbakeblikk:** Jin og Sun

## Abandoned
***Først vist i USA:** 9. november 2005
***Først vist i Norge:** 23. november 2005
***Tilbakeblikk:** Shannon

## The Other 48 Days
***Først vist i USA:** 16. november 2005
***Først vist i Norge:** 30. november 2005
***Tilbakeblikk:** Bakre del av flyet

## Collision
***Først vist i USA:** 23. november 2005
***Først vist i Norge:** 7. desember 2005
***Tilbakeblikk:** Ana-Lucia

## What Kate Did
***Først vist i USA:** 30. november 2005
***Først vist i Norge:** 14. desember 2005
***Tilbakeblikk:** Kate

## The 23rd Psalm
***Først vist i USA:** 11. januar 2006
***Først vist i Norge:** 1. mars 2006
***Tilbakeblikk:** Mr. Eko

## The Hunting Party
***Først vist i USA:** 18. januar 2006
***Først vist i Norge:** 8. mars 2006
***Tilbakeblikk:** Jack

## Fire + Water
***Først vist i USA:** 25. januar 2006
***Først vist i Norge:** 15. mars 2006
***Tilbakeblikk:** Charlie

## The Long Con
***Først vist i USA:** 8. februar 2006
***Først vist i Norge:** 22. mars 2006
***Tilbakeblikk:** Sawyer

## One of Them
***Først vist i USA:** 15. februar 2006
***Først vist i Norge:** 29. mars 2006
***Tilbakeblikk:** Sayid

## Maternity Leave
***Først vist i USA:** 1. mars 2006
***Først vist i Norge:** 5. april 2006
***Tilbakeblikk:** Claire

## The Whole Truth
***Først vist i USA:** 22. mars 2006
***Først vist i Norge:** 12. april 2006
***Tilbakeblikk:** Sun og Jin

## Lockdown
***Først vist i USA:** 29. mars 2006
***Først vist i Norge:** 19. april 2006
***Tilbakeblikk:** Locke

## Dave
***Først vist i USA:** 5. april 2006
***Først vist i Norge:** 26. april 2006
***Tilbakeblikk:** Hurley

## S.O.S
***Først vist i USA:** 12. april 2006
***Først vist i Norge:** 10. mai 2006
***Tilbakeblikk:** Rose og Bernard

## Two For The Road
***Først vist i USA:** 3. mai 2006
***Først vist i Norge:** 24. mai 2006
***Tilbakeblikk:** Ana-Lucia

## ?
***Først vist i USA:** 10. mai 2006
***Først vist i Norge:** 31. mai 2006
***Tilbakeblikk:** Mr. Eko

## Three Minutes
***Først vist i USA:** 17. mai 2006
***Først vist i Norge:** 7. juni 2006
***Tilbakeblikk:** Michael

## Live Together, Die Alone, del 1
***Først vist i USA:** 24. mai 2006
***Først vist i Norge:** 14. juni 2006
***Tilbakeblikk:** Desmond

## Live Together, Die Alone, del 2
***Først vist i USA:** 24. mai 2006
***Først vist i Norge:** 14. juni 2006
***Tilbakeblikk:** Desmond
Cepolidae

**Cepolidae** har flere betydninger.

* Cepolidae (snegler) – en familie av landlungesnegler
* Cepolider – (Cepolidae) en familie av abborfisker
Bom (skipsterminologi)

**Bom** er i skipsterminologi et langskips rundholt av tre eller metall – til forskjell fra rå som står tverrskips). Betegnelsen brukes i sammensetninger som klyverbom, mesanbom og stor(seil)bom på seilbåter og seilskip. På en bom som er festet til masten, føres seilets underlik parallelt med bommen. 

På seilbrett er bommen todelt og tilnærmet ellipseformet for å gi rom for seilets bus. Bommens ene ende er festet vertikalt til masten, den andre til seilets akterlik slik at seilet kan finne sin optimale form mellom bommens to deler uansett vindretning. Ved hjelp av bommen kontrolleres seilet og dermed også brettets fart og kurs.

På lasteskip hadde man tidligere laste- og lossebommer som ble brukt til heising av last. 
## Eksterne lenker
Buddy

**Buddy** kan vise til:

*Buddy Bear – en bjørneskulptur
*Buddy (film) – et norsk film fra 2003
*Buddy (elbil) – et norsk bilmerke
*mBuddy (tidl. Buddy) – mobil posisjoneringstjeneste
*Buddyprisen - en utmerkelse innen jazz
Bom (samferdsel)

En **bom** er en stang eller et stengsel i tre eller metall som sperrer en vei (bomvei), jernbaneovergang eller et ferjeleie. Satt i system brukes bommer i dag til bomringer for innkreving av bompenger til finansiering av veianlegg og utbygging av kollektive trafikktilbud.
Amaunet

**Amaunet** er i henhold til oldtidens egyptiske religion og mytologi en opphavelig modergudinne og en personifikasjon av den livbringende nordavinden. Hun ble framstilt som en slange eller som en kvinne med slangehode og med kronen til Nedre Egypt.

Navnet hennes ble også stavet som *Amonet, Amaunet, Amentet, Amentit, Imentet, Imentit*, og *Ament* og har betydningen «den skjulte». Hun var opprinnelig gudinne for elven i Aswanområdet. Takket være Nilens årlige oversvømmelser som ga fruktbare avlingene ble hun fruktbarhetsgudinne, og assosieres i tillegg med lettsindighet. Hun ble referert til som «moren som er far», og i dette hadde hun ikke behov for noen ektemann. 

## Ogdoaden
Hun var medlem av ogdoaden, de åtte guddommer dyrket i Hermopolis. Sammen med sin ektemann Amon utgjorde de det fjerde gudepar i åttegudekretsen fra Hermopolis. Paret Amon og Amaunet sto for usynligheten. Hun ble ansett som skytsgudinne for de egyptiske kongene og hadde en framstående del i deres tiltredelseseremonier.

Ved minst det tolvte dynasti (ca 1991–1803 f.Kr.) ble hun overskygget som Amuns ledsager av Mut, men hun forble av betydning lokalt i regionen Teben hvor Amun ble dyrket og hvor hun ble sett på som beskytter av farao.

Ved Karnak i Amuns kultsenter, var prester dedikert til Amunets tjeneste. Gudinnen spilte en rolle i de kongelige seremonier som blant annet Sedfestivalen. Amunet ble avbildet som en kvinne som bar den røde krone og en stang av papyrus.

I senere tekster fra Karnak ble hun synkretisert med  Neith, skjønt hun forble adskilt guddom så sent som Det ptolemeiske kongedømme ( 323–30 f.Kr.).

## Referanser


## Litteratur
* Bonnet, Hans (2000): *Lexikon der ägyptischen Religionsgeschichte*. Berlin: De Gruyter, ISBN 3-937872-08-6, s. 17.
* Hart, George (2005): *The Routledge dictionary of Egyptian gods and goddesses*], Taylor & Francis
* Wilkinson, Richard H. (2003): *The Complete Gods and Goddesses of Ancient Egypt*. Thames & Hudson.
Bom

**Bom** har flere betydninger:

* Bom (heisekran)
* Bom (samferdsel)
* Bom (skipsterminologi)
* Bom (turn)
* Bom (tømmerfløting)
* Bom (vev)
* Bom (våpen)

## Se også
* BOM (andre betydninger)
Øyfjorden (Senja)

**Øyfjorden** er en av de lengre fjordene på øya Senja i Troms. Hele fjorden ligger i Lenvik, lengst nordvest på øya. Tidligere tilhørte Øyfjorden, sammen med Stønnesbotn, Hillesøy kommune. Fra innerst i Ørnfjordbotn i sør til fjordens utløp i Norskehavet ved Kjølva er det ca. 15 km. Innerst deler Keipneset fjorden i to, Trælvika i øst og Ørnfjorden i vest.

Ved Ørnfjordens utløp, på vestsiden, ligger fiskeværet Fjordgård (194 innb.), som har veiforbindelse via Fjordgårdtunnelen og Ørnfjordtunnelen på fylkesvei 275 til Mefjordbotneidet. Lenger utover langs Øyfjorden ligger de fraflyttede stedene Tofta, Øyfjordvær og Breivika.

I Trælvika er det også en forlatt boplass. Omtrent midt på østsiden av fjorden ligger fiskeværet Husøy (252 innb.). Husøya er ei egen lita øy som er knyttet til Senja med en 300 meter lang molo. Også Husøya har veiforbindelse. fylkesvei 277 går over fjellet via to tunneler til Huselv i Stønnesbotn. Begger de nevnte veiene er forbundet med fylkesvei 862.

Folketallet i Fjordgård har gått noe tilbake i løpet av de siste årene, mens det på Husøya har holdt seg stabilt, og til og med økt enkelte år. Begge stedene har hvert sitt kapell og hver sin skole, barnehage og dagligvarebutikk med posttjenester.

## Referanser
Bom (turn)

**Bom** er et apparat og en øvelse i grenen Turn kvinner. 

Bommen er en 5 meter lang og 10 centimeter bred vannrett bjelke som skal være 125 cm over bakken. I konkurranse skal en bomøvelse vare i maksimalt 90 sekunder. Øvelsen må inneholde en rekke akrobatiske og gymnastiske elementer, i liggende, sittende og stående posisjoner på bommen. Disse elementene kan være hopp, piruetter og danseelementer som bølge- og balanseelementer. Øvelsen starter med et opphopp og avsluttes med et avsprang.

## Historie
Bom ble innført i turn i 1934. Sommer-OL 1952 i Helsingfors var første gang kvinner fikk lov til å konkurrere individuelt i apparater og bom har vært en olympisk øvelse siden. Det første individuelle olympiske gull i bom ble tildelt Nina Bocharova fra Sovjetunionen i 1952. Bom har utviklet seg mye, fra å vektlegge positurer og enkle bevegelser til stadig økt vanskelighetsgrad på blant annet hopp, akrobatikk og avsprang.

## Utøvere

### Norske utøvere i Olympiske leker
*Listen kan være ufullstendig*

* Unni Holmen
* Anita Tomulevski

### Norske utøvere i Special Olympics
*Listen kan være ufullstendig*

* Lise Møgster

## Referanser
Heavy metal (andre betydninger)

**Heavy metal** har flere betydninger, blant annet
* Heavy metal, en sjanger innen rockemusikk, tidligere ofte kalt tungrock, i dag ofte kalt tungmetall.
* Heavy Metal (magasin), et amerikansk tegneseriemagasin som begynte i 1977 med blant annet science fiction-serier for voksne.
* Heavy Metal (film), en canadisk film fra 1981 basert på fortellinger fra på *Heavy Metal*-magasinet.
* Heavy Metal 2000, en canadisk oppfølger fra 2000 til filmen fra 1981.
* «Heavy Metal», en sang fra *[[Ram It Down]]* (1988) av Judas Priest.
* «Heavy Metal», en sang fra *Standing Hampton* (1982) av Sammy Hagar.
PC (andre betydninger)

**PC**, **Pc** eller **pc** brukes oftest om Personlig datamaskin (*personal computer*)

Det brukes også om
* Parsec, en enhet innen astronoimien
* Personlig kopimaskin (*personal copier*)
* Lommedatamaskin (*pocket computer*)
* Programteller (*program counter*)
* Det kongelige råd (*Privy Council*), britisk statsinstitusjon, bokstavene *PC* kan settes bak navnet på medlemmer av rådet
Kongsberg Arbeiderparti

**Kongsberg Arbeiderparti** er Arbeiderpartiets lag i Kongsberg kommune. Kommunepartiet ble stiftet 18. juni 1904.

Sentrale politikere i Kongsberg Arbeiderparti er blant annet kommunepartiets leder Marte G. Ødegården, Ingar Storholt, gruppeleder for kommunestyregruppa til Kongsberg Arbeiderparti og Bjørn Tore Ødegården fylkestingsrepresentant for Arbeiderpartiet i Viken fylkesting, samt Arbeiderpartiets 3. kandidat til stortingsvalget 2021, Even A. Røed.

## Kongsberg Arbeiderpartis kommunestyrerepresentanter
***2007-2011** (14 representanter):
**Vidar Lande (Ordfører 2003 -)
** Silje Lydia Meskestad
**Laila Irene Johansen (Varaordfører 2007 -)
**Reidar Ludvig Øxnevad 
**Roar Engrønningen 
**Marit Gislesen 
**Per Tore Brunæs 
**Ulf Madsen 
**Svein Arne Fossbakken 
**Inger Johanne Jackobsen 
**Anette Eriksen Brynsplass 
**Ingar Storholt 
**Feryal Abdulla Kadir 
**Jarle Ugelstad Klavenes

## Kongsberg Arbeiderpartis Historie
### Kongsberg Arbeiderpartis ledere
* Kristoffer Grette (2025-)
* Heidi Tovsrud Knutsen (2023-2025)
* Ingar Storholt (2022-2023)
* Marte Gustavsen Ødegården (2020-2022)
* Ingar Storholt (2015 - 2020)
* Laila Gustavsen (xxxx - 2015)
* Runar Landsverk (200xx – )
* Laila Gustavsen (2008&ndash;20xx)
* Bjørn Tore Ødegården (2002&ndash;2008)
* Trond Olufsen        (2000&ndash;2002 )
* Geir Sjønnegård      (1995&ndash;2000 )
* Vidar Brynsplass     (1994&ndash;1995 )
* Tore Brokke          (1993&ndash;1994 )
* Torgrim Redalen      (1990&ndash;1993 )
* Svein Ullevberg      (1987&ndash;1990 )
* Tore Brokke          (1983&ndash;1987 )
* Svein Ulleberg       (1979&ndash;1983 )
* Nils Tore Kjørbeck   (1978&ndash;1979 )
* Sverre Arvesen       (1975&ndash;1978 )
* Thorbjørn Hagen      (1973&ndash;1975 )
* Kjell Rogstad        (1970&ndash;1973 )
* Roar Løver           (1968&ndash;1970 )
* Einar Stueflaten     (1965&ndash;1967 )
* Egil A Leirmo        (1962&ndash;1965 )
* Viktor Laursen       (1960&ndash;1961 )
* Gunnar Myhredal      (1958&ndash;1959 )
* Gunnar Hvasshovd     (1954&ndash;1958 )
* Olav K. Bakken       (1953&ndash;1954 )
* Fridthjof Olsen      (1947&ndash;1953 )
* Olaf Klippenberg     (1946&ndash;1947 )
* Alf Grinderud        (1945&ndash;1946 )
* Th. Pettersen        (1937&ndash;1945 )
* Frithjof Taksrud     (1936&ndash;1937 )
* Tormod Ruud          (1935&ndash;1936 )
* Olaf Klippenberg     (1934&ndash;1935 )
* Th. Pettersen        (1930&ndash;1934 )
* Sigvart Asmundsen    (1926&ndash;1930 )
* Ole J. Bakken        (1924&ndash;1925 )
* Frithjof Taksrud     (1921&ndash;1924 )
* Anton Amundsen       (1920&ndash;1921 )
* Carl Wallen          (1919&ndash;1920 )
* Nils Tandberg        (1918&ndash;1919 )
* H. Pettersen         (1917&ndash;1918 )
* H. O. Høglund        (1914&ndash;1916 )
* Carl Wallen          (1912&ndash;1914 )
* Anton Amundsen       (1904&ndash;1911 )

### Ordførere
Kongsberg kommune
* Vidar Lande 2003 - 2015
* Inger Sofie Johansen
* Omar Evju

Tidligere Øvre Sandsvær kommune
*

Tidligere Ytre Sandsvær kommune
*

### Kongsberg Arbeiderpartis valgresultater

## Eksterne lenker
* Kongsberg Arbeiderparti
* Buskerud Arbeiderparti
* Arbeiderpartiet
Otto Gessler

**Otto Gessler** (født 6. februar 1875 i Ludwigsburg, død 24. mars 1955 i Lindenberg im Allgäu) var en tysk liberal politiker (Deutsche Demokratische Partei).

## Liv
Geßler studerte jus i Erlangen, Tübingen og Leipzig, og tok doktorgraden i 1900. Han arbeidet i justistjenesten og ble senere borgermester i Regensburg og overborgermester i Nürnberg. På grunn av sykdom deltok han ikke aktivt i første verdenskrig.

I 1919 var han en av grunnleggerne av det liberale Deutsche Demokratische Partei (DDP). I 1920 etterfulgte han Gustav Noske som forsvarsminister i den føderale regjeringen, og beholdt denne ministerposten i en rekke regjeringer frem til 1928. Som forsvarsminister samarbeidet han nært med sjefen for hæren, Hans von Seeckt. Fra 1925 til 1926 var han også innenriksminister. Geßler var også leder for et forretningsministerium fra 13. mai til 17. mai 1926. Som følge av påstander om økonomiske uregelmessigheter i hans departement i forbindelse med den hemmelige opprustningen av forsvaret, den såkalte Lohmann-affæren, måtte han gå av som forsvarsminister i januar 1928.

Fra 1928 til 1933 var han president for Volksbund Deutsche Kriegsgräberfürsorge. Etter den nasjonalsosialistiske maktovertagelsen i 1933 trakk han seg tilbake fra politikken. Han hørte til kretsen som kjente til planene om å avsette Hitler. Etter det mislykkede 20. juli-attentatet ble han arrestert, og satt i konsentrasjonsleir frem til krigens slutt.

Etter annen verdenskrig engasjerte han seg i Tysk Røde Kors, som han var president for fra 1950 til 1952.

Fra 1950 til 1955 var Otto Geßler bayersk senator. Sykehuset i Lindenberg im Allgäu er oppkalt etter ham.

## Publikasjoner
* *Reichswehrpolitik in der Weimarer Zeit*. Stuttgart 1958

## Se også
* Liste over Tysklands forsvarsministre

## Referanser


## Litteratur
* Peter Hoffmann: *Widerstand, Staatsstreich, Attentat. Der Kampf der Opposition gegen Hitler*. München: Piper 1969, 1985
* Heiner Möllers: *Reichswehrminister Otto Geßler. Eine Studie zu »unpolitischer« Militärpolitik in der Weimarer Republik*, Frankfurt a.M. 1998

## Eksterne lenker
* Biografi på DHMs hjemmeside
Jacob (figur)

**Jacob** (Latin: **Iacob**) er en fiktiv figur i den amerikanske TV-serien *[[Lost]]* som fulgte livene til en gruppe overlevende etter en flystyrt på en øde og mystisk øy i Stillehavet. Han ble spilt av Mark Pellegrino.

Jacob tilhører ikke de som overlevde flystyrten, men [The Others (Lost)|«de andre»], de mystiske, eksisterende beboerne av øya. Jakob tilhører den høyeste autoriteten blant de andre og viser seg å ha bodd på øya i mer enn to tusen år, hovedsakelig i et kammer i foten av en statue av Tawaret, hvilket også er det eneste gjenværende av den tidligere kjempestatuen.
Bakgrunnshistorien til Jakob ble avslørt i episode «Across the Sea», som i henhold til manuskriptet skjedde i år 44 e.Kr. og da ble det også avslørt at den mystiske «Mannen i svarte» (også kjent som «røykmonsteret») er hans tvillingbror, og fikk sin overnaturlige form etter en krangel med Jakob. Jakob er øyas beskytter og kunne besøke de ulike overlevende fra flystyrten i tiden før flystyrten, konspirerte og endret flere av hovedfigurenes liv.
Rose Henderson

**Rose Henderson** er en fiktiv figur i den amerikanske TV-serien *[[Lost]]* som fulgte livene til en gruppe overlevende etter en flystyrt på en øde og mystisk øy i Stillehavet.

Henderson ble spilt av L. Scott Caldwell og hun var gift med Bernard Nadler (spilt av Sam Anderson). Bakgrunnshistorien deres fra før flystyrten var at de hadde oppsøkt en healer under bryllupsreisen i Australia i håp om å kurere Hendersons kreft. På veg fra Australia forulykker flyet mens Nadler er på toalettet. Flyet brekker i to og de to delene av flyet havnet på forskjellige streder på øya. Ekteparet blir gjenforent midtveis i sesong to, og Rose Henderson kan da fortelle at kreften er borte og øya har kurert henne. Etter en tidsreise blir de to adskilt fra de gjenværende overlevende og de bygger en hytte de kan bo i, i nærheten av havet.

Opprinnelig hadde manusforfatterne planlagt at fortellingen om en kvinne som ble skilt fra sin mann da flyet krasjet skulle handle om rollefiguren Kate Austen (spilt av Evangeline Lilly), men Kates rolle ble endret til å være en kjærlighetsinteresse for to av de mannlige hovedrollene. Rollen ble således opprettet for Rose Henderson. Kritikerne var positive til paret og uttrykte håp om at de skulle opptre oftere i serien, og begge skuespillerne fikk ros for sitt skuespill.

## Se også
*Liste over rollefigurer i Lost
Andreas Tjernshaugen

**Andreas R. Tjernshaugen** (født 13. desember 1972), fra Nesodden, er en norsk sakprosaforfatter. Han er utdannet sosiolog. I flere år var han tilknyttet CICERO Senter for klimaforskning og deretter informasjonsansvarlig for Bioteknologirådet. Årene 2015 til 2021 var Tjernshaugen redaktør i Store norske leksikon. Siden 2021 er han forfatter av sakprosa på full tid.

Han har doktorgrad på teknologipolitikk knyttet til CO2-håndtering, og på aspekter ved miljø- og klimadebatten. Tjernshaugen er forfatter av ni bøker: 

* *Gasskraft – tjue års klimakamp (*2007) 
* *Akvarieboka for barn* (2013) 
* *Meisenes hemmelige liv* (2015)
* *Hvaleventyret – hvordan vi nesten utryddet det største dyret som har levd* (2018)
* *Blåhvalen – den utrolige historien om det største dyret som noen gang har levd* (2020)
* *Reven – portrett av et villdyr* (2021)
* *Insektene i hagen* (2023)
* *Fuglenes farlige ferd* (2024)
* *Et høneliv* (2025)

Tjernshaugen var leder for SVs ungdomsorganisasjon Sosialistisk Ungdom i perioden 1994&ndash;1996. 

## Eksterne lenker
* Presentasjon hos CICERO 
* Andreas Tjernshaugens nettsted
Radio ØB

***Radio ØB*** var en radiokanal drevet av Mediehuset Østlandets Blad fra 2005 til 2008. Radioen holdt til i Ski og har Follo og omland som dekningsområde. 

Lokalradioen startet med prøvesendinger sommeren 2005 og startet opp for fullt med daglige sendinger 15. august samme år. Radiokanalen ble nedlagt i 2008, etter at Østlandets Blad etter konkurranse mot TV Follo ikke fikk radiokonsesjon av Medietilsynet.

Radio ØB ble kåret til «Årets nettradio» i 2006. Radioleder var Marius Park Pedersen.

## Programmer

* *Plekter* - musikkprogram for lokale band og artister, mandager kl. 21.00
* *Alltid beredt* - Speiderprogram i samarbeid med Follo speiderkrets
* *Håndballmagasinet*
* *Lokale nyheter*
* *Sport*
* *Lett underholdning og god musikk*

## Frekvenser
*Radio: FM 99,0 (kl. 19-22)
*Kabel:
**Drøbak – 96,0 MHz
**Heer – 90,4 MHz
**Pepperstad Skog – 98,3 MHz
**Ski – 105,5 MHz
**Oppegård – 97,5 MHz
**Enebakk – 97,0 MHz
**Askim – 90,4 MHz
**Oslo Telenor – 105,5 MHz. 

Kanalen var også tilgjengelig som nettradio.

## Referanser


## Eksterne lenker
* Radio ØB
Radio Luxembourg

**Radio Luxembourg**, i Norge ofte bare kalt *Radio Lux*, var en internasjonal, engelsk- og franskspråklig radiostasjon med sender i Luxembourg, som gjorde store deler av Europa kjent med mye populærmusikk. Initiativtakerne til stasjonen startet stasjonen som en utfordring av det statlige monopolet BBC hadde i Storbritannia.  

## Historie
Radio Luxembourg begynte sendinger i 1933 på 1304 meter / 230 kHz i langbølgebåndet med en kraftig 200 kW-sender og holdt det gående frem til andre verdenskrig, da de måtte stenge som så mange andre kringkastingssendere under krigen. Hovedkontoret var Villa Louvigny i Luxembourg by. 

Sendingene startet igjen i 1945 med mono, amplitudemodulert sending på mellombølgefrekvensen 1439 kHz, som tilsvarer 208 meter bølgelengde, senere 1440 kHz, og en spesielt kraftig 1200 kW-sender. På dagtid kunne det være litt dårlige mottakerforhold over Sør-Norge, men etter solnedgang var det gode mottakerforhold langt nordover i landet. I annonseringen ble både navnet «Radio Luxembourg» og bølgelengden «Radio two-o-eight» (208) benyttet. Sendingene var både direkte sendt fra Luxembourg, og opptak som ble spilt inn i selskapets studio i London og sendt med lydbånd til Luxembourg. På slutten av 1960-årene og utover i 1970-årene fikk Radio Luxembourg konkurranse fra piratradiosendere på skip i Den engelske kanal og Irskesjøen, som Radio Caroline og andre som sendte populærmusikk og reklame.

For å møte konkurransen, særlig fra satellittsendte fjernsynskanaler rettet mot 208-tilhengerne i Skandinavia, begynte kanalen også å benytte en satellittbasert kanal som gikk via satellitten Astra I. Sendingene fortsatte frem til siste sending ble avsluttet klokken 03.00 UTC 30. desember 1992, etter nesten 60 års sendinger med popmusikk.

Noen av verdens beste disc jockeys møtte sitt publikum og «menighet» via sendingene på Radio Lux hver kveld klokken 20.00 norsk tid.

## Referanser
Graham Williams

**Graham Williams** (født 24. mai 1945, død 17. august 1990 i Tiverton i Devon i England) var en produsent og manusredaktør, som er mest kjent for å ha jobbet på science fiction-serien *[[Doctor Who]]* hos BBC.

Han var produsent for serien fra 1977 til 1980 mens Tom Baker spilte Doktoren. Han produserte noen av de mest populære historiene i serien og fikk i den siste episoden av *[[City of Death]]* over 16 millioner seere. Han skrev også en stor del av manuset for denne historien og *[[The Invasion of Time]]*.

Han jobbet med tre manusredaktører på serien: Robert Holmes, Anthony Read og Douglas Adams, som også skrev den populære *[[Haikerens guide til galaksen]]*.

I 1989 skrev Williams en bok basert på *[[The Nightmare Fair]]*, som var en historie som egentlig skulle produseres for 1986-sesongen før denne ble satt på pause.

Han var også manusmanusredaktør på *The View from Daniel Pike* (1971), *Sutherland's Law* (1973), *Z Cars* (1975&ndash;1976) og *Barlow at Large* (1975).

Williams døde i en skyteulykke i 1990.

## Referanser


## Eksterne lenker
*
Frontiers (musikkalbum fra 1983)

***Frontiers*** er et studioalbum av det amerikanske bandet Journey, utgitt  i 1983. 

«Frontiers» er også et spor på albumet. Albumet lå på VG-lista i Norge fra uke 8 til uke 12 i 1983, med 12.-plass som beste plassering.

## Sporliste
# «Separate Ways (Worlds Apart)» (Cain/Perry) – 5:24
# «Send Her My Love» (Cain/Perry) – 3:54
# «Chain Reaction» (Cain/Perry/Schon) – 4:21
# «After the Fall» (Cain/Perry) – 5:00
# «Faithfully» (Cain) – 4:26
# «Edge of the Blade» (Cain/Perry/Schon) – 4:30
# «Troubled Child» (Cain/Perry/Schon) – 4:29
# «Back Talk» (Cain/Perry/Smith) – 3:16
# «Frontiers» (Cain/Perry/Schon/Smith) – 4:09
# «Rubicon» (Cain/Perry/Schon) – 4:18
# «Only the Young» (Cain/Perry/Schon) – 4:17
# «Ask the Lonely» (Cain/Perry) – 3:54
# «Liberty» (Cain/Perry/Schon) – 2:54
# «Only Solutions» (Cain/Perry/Schon) – 3:32
 Spor 11-14 er bonusspor fra 2006 re-utgivelsen

## Personell
*Steve Perry – Vokal
*Jonathan Cain – Synth/Keyboard
*Ross Valory – Bass
*Neal Schon – Gitar
*Steve Smith – Trommer

## Referanser


## Eksterne lenker
*
Aura

**Aura** kan vise til:
__NOTOC__
## Mystikk
* Aura (paranormal) – en paranormal utstråling knyttet til fysiske levende kropper
* Aura – et annet ord for glorie

## Geografi
*Aura (Nesset) – ei elv i Molde kommune i Møre og Romsdal
*Aura (Skjåk) – ei elv i Skjåk kommune i Oppland
*Aura å – ei elv i Finland
*Aura (Finland) – en kommune i Finland
*Aura kraftverk – et vannkraftverk ved Sunndalsøra i Møre og Romsdal

## Medisin
* Aura (symptom) – en betegnelse en type sanseopplevelser og følelser som kan inntreffe forut for eller under epileptiske anfall, migrene, klasehodepine med mer.

## Annet
*Aura Avis – ei avis som utgis på Sunndalsøra i Møre og Romsdal
*Aura (ost) – en finsk blåskimmelost
*Aura (satellitt) – en amerikansk satellitt
*Aura (asteroide) – navnet på asteroide nummer 1488
*Aura (album) – et musikkalbum fra 1989 av Miles Davis
*Aura (album) – et musikkalbum fra 2000 av bandet Asia
*Aura (navn) - et kvinnenavn
Søren Anton Sørensen

**Søren Anton Sørensen** (født 20. november 1849 i Sandar, død 9. september 1910 i Oslo) var en norsk pedagog og skribent.

Hans far var skipsreder, og Søren hadde privatundervisning. Han tok artium i Drammen 1868, og ble cand.theol. i 1873. Etter eksamen studerte han videre i utlandet. Han tok aldri jobb i kirken, men arbeidet i skoleverket. Han konverterte til katolisismen i 1899. Han var 1876-77 rektor for en amtsskole på Vestfossen, 1880-82 lærer ved flere skoler i Kristiania, 1882-84 ved en privat skole på Østre Toten, og 1884-85 medstyrer for *Kristiania private Middel- og Borgerskole*. I 1885 overtok han som eier og rektor av *Wieses latin- og realskole*, som han drev til 1894, under navnet *Sørensens Middelskole*. Skolen ble nedlagt etter uoverensstemmelser med departementet.

Like fra 1872 hadde Sørensen skrevet lokalhistorie fra Vestfold, og han hadde skrevet mye om kirkelige, politiske og moralske spørsmål. Etter at skolen ble nedlagt i 1894 fortsatte hans skribentvirksomhet, blant annet gjennom omfattende granskning av middelalderske membranfragment i Riksarkivet. Han publiserte sin første artikkel om emnet i det danske tidsskriftet *Varden* i 1904. Han fikk støtte fra Nansenfondet til arbeidet i 1906 og 1907, og etter at han i 1908 presenterte arbeidet i Vitenskapsakademiet (foredraget trykt i *Historisk tidsskrift* samme år) ble han utnevnt til statsstipendiat. 

Sørensen arbeid med membranfragmentene dokumenterte blant annet at forfattere som Augustin, Vergil, Isidor og Thomas av Aquino var kjent i Norge i middelalderen. Han fant også tidlige medisinske tekster.

## Litteratur
* sambok 20 bøker av og om S.A. Sørensen
* Olav Bø. «Søren Anton Sørensen» I: *Norsk biografisk leksikon*, 1. utg.
Trønderrock

**Trønderrock** er en betegnelse som blir brukt om band og grupper fra Trøndelag som spiller rock og enkelte tilstøtende musikkstiler. Trønderrock har av professor i musikkvitenskap Ola Kai Ledang blitt beskrevet som «rockemusikk med trøndersk tonefall».

Begrepet ble først lansert i 1972 av journalist Bertil Lien i *[[Adresseavisen]]* i et intervju med bandet Prudence fra Namsos. Prudence sang på dette tidspunkt bare på engelsk, først i 1975, på albumet *[[Takk te dokk]]* gav de ut musikk med trøndersk tekst. Musikkstilen var inspirert av amerikansk rock, som Bob Dylan, av britisk progrock og folkrock, som Fairport Convention og Jethro Tull, av hardrock, som Deep Purple og Black Sabbath og av trøndersk gammeldans. Prudences sound inneholdt bruk av mandolin, fløyte og trekkspill. 

I boka «Trønderrock» fra 1982, legger forfatterne Gunnar Sand og Nils Toldnes også størst vekt på Prudence og solokarrierene til Prudence-medlemmene Terje Tysland og Åge Aleksandersen, men også Hans Rotmo og hans band Vømmøl Spellmannslag, Arbeidslaget hass K. Vømmølbakken og Heimevernslaget, som i langt større grad er preget av norsk folkemusikk, tilegnes stor plass.

I dag har begrepet fått en noe videre bruk, og brukes ofte som en generell betegnelse på artister og band med tilknytning til Trøndelag.

*Adresseavisens* journalist Ole Jacob Hoel skriver i 2018 at Terje Tyslands trekkspill var symbolet på Prudence og på trønderrocken og var det tydelige bindeleddet mellom fest på lokalet og amerikansk rock. Han skriver at  Terje Tysland er den ubestridte kongen av trønderrock, og han regner ellers med D.D.E., et par andre Namsos-band, og Too Far Gone og Sie Gubba. Terje Tysland var inspirert av cajunmusikken han som ung sjømann opplevde i Baton Rouge i Louisiana.

## Referanser


## Litteratur
*
*
*
*
* Fanny Louise Wullum Fahsing (2019) Alkymisten : En studie av Åge Aleksandersens musikk. Masteroppgave.
Heiliger Sand

**Heiliger Sand** («hellige sand») er den jødiske gravlunden i Worms, og den eldste jødiske gravlund i Europa. Den ble trolig anlagt samtidig med byggingen av byens første synagoge i 1034. Den eldste bevarte gravstenen, for Jakob ha Bachur, stammer fra 1076. Gravlunden omfatter ca. 2&nbsp;000 graver. I 1911 ble en ny jødisk gravlund åpnet utenfor byen, og Heiliger Sand gikk ut av bruk. Den siste begravelsen der fant sted på 1930-tallet.

I nærheten av inngangen står gravstenene til rabbineren Meir av Rothenburg (død 1293) og Alexander ben Salomon Wimpfen (død 1307). Andre viktige graver er gravene til Nathan ben Issak (død 1333), Jakob ben Moses halevi (død 1427), Meir ben Isaak (død 1511) og Elia Loanz (død 1636).

## Martin Buber-blikket

Religionsfilosofen Martin Buber beskriver i skriftet *Aber gekündigt ist mir nicht* fra 1933 en spasertur gjennom den jødiske gravlunden i Worms:

:«*Ich umwandle schauend den Dom mit einer vollkommenen Freude. Dann gehe ich zum jüdischen Friedhof hinüber. Der besteht aus schiefen, zerspellten, formlosen, richtungslosen Steinen. Ich stelle mich darein, blicke von diesem Friedhofgewirr zu der herrlichen Harmonie empor, und mir ist, als sähe ich von Israel zur Kirche auf.*»

## Litteratur
* Otto Böcher: *Der alte Judenfriedhof zu Worms*. (Rheinische Kunststätten 148). Neusser Verlag und Druckerei, Neuss 1992. ISBN 3-88094-711-2
* Fritz Reuter: *Warmaisa: 1000 Jahre Juden in Worms*. Jüdischer Verlag bei Athenäum, Frankfurt am Main 1987. ISBN 3-610-00405-3
* Fritz Reuter, Christa Wiesner: *Der Judenfriedhof zu Worms*. In: *Ein edler Stein sei sein Baldachin. Jüdische Friedhöfe in Rheinland-Pfalz*. Herausgegeben vom Landesamt für Denkmalpflege  Rheinland-Pfalz, Mainz 1996.

## Eksterne lenker
* Jüdischer Friedhof Worms
* Der jüdische Friedhof «Heiliger Sand»
Gavl

**Gavl** er betegnelse på en loddrett eller nesten loddrett flate, som er avgrenset av andre flater tilnærmet vinkelrett på gavlen.  Gavl brukes særlig om detaljer på hus, båter og senger, men opptrer også som navn på enkelte fjellsider.

**På hus:** På et hus med saltak er gavlen enten det trekantede veggfeltet mellom de to takflatene ved enden av bygningskroppen eller hele denne veggen. Andre betegnelser for hele veggen er *gavlvegg* og *endevegg*.

**På båt:** Betegnelse på en flat hekk, speil eller akterspeil, herav betegnelsen gavlbåt.

## Litteratur
*Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0
Rodion Malinovskij

**Rodion Jakovlevitsj Malinovskij** (Родион Яковлевич Малиновский, født , død 31. mars 1967) var en sovjetisk offiser under andre verdenskrig, kjent for sin innsats ved slaget om Stalingrad. Etter krigen var Malinovskij forsvarsminister i Sovjetunionen fra 1957 og til sin død. Malinovskij er ansett som en av de viktigste militære ledere i russisk historie. Han mottok Seiersordenen for sin innsats under verdenskrigen.

## Referanser